《原武丧女有感 其二》
宋代·周行己

飘零同逆旅，生死异前途。恩爱此生断，声容昨梦馀。

幻身今堕甑，戏事已陈刍。寂灭真为乐，劳劳得尔如。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。